महाभारतम्-12-शांतिपर्व-178
भीष्मेण युधिष्ठिरंप्रति इतरनिपेधपूर्वकं प्रज्ञायाः सुखसाधनतायां प्रमाणतया सृगालकाश्यपसंवादानुवादः।। 1।।

12-178-5 रथेन रथघातेन। वैश्यः कश्चिदृषिं दान्तं इति ट. पाठः।।
12-178-6 आत्मानं धैर्यं त्यक्त्वा।।
12-178-7 अकूजन्तं मूर्च्छया निःशब्दम्।।
12-178-9 श्रोत्रियोऽधीतदेवः। दोषात् मौढ्यात्।।
12-178-10 यत्संतोषणीयं रूपं त्वं स्वस्याऽभिमन्यसेऽवमन्यसे।।
12-178-13 न कषाम न नाशयाम्।
12-178-14 निकषन्ति कण्डूयनेन।।
12-178-16 अधिष्ठायाध्यास्य। गां पृथिवीम्। बलीवर्दादि वा। आत्मनि आत्मभोगनिमित्तम्।।
12-178-17 अल्पप्राणा अल्पबलाः।।
12-178-20 अदन्ति दशन्ति।।
12-178-23 एके देवाद्याः। अन्ये पश्वाद्याः।।
12-178-25 यदि कदाचिद्भवेस्तथापि न तुष्येरिति योज्यम्।।
12-178-28 कामादीनां मूलं बुद्धीन्द्रियग्रामं शकुन्तानिव शरीरपञ्चरे परिच्छिद्य निरुध्य स्थितस्य भयं नास्तीत्युत्तरेण संबन्धः।।
12-178-31 वारुण्या मद्यस्य लट्वाख्यपक्षिमासस्य च। कर्मणि षष्ठ्यौ। त्वं न स्मरसि ब्राह्मणत्वेन तव तद्रसग्रहाभावात्।।
12-178-32 येषां यान्यभुक्तपूर्वाणि।।
12-178-38 असंतुष्टः स्वया वृत्त्या मायां प्रेक्षस्व यादृशीन्। इति ट.ड.थ. पाठः।।
12-178-39 पक्षहतानर्धाङ्गवातादिना नष्टान्। आमयाविनोरोगाक्रान्तान्।।
12-178-41 प्रवादेन कलङ्केन। अपहारिणा जाविभ्रंशकरेण।।
12-178-45 विहाराय यथोचितेन यज्ञादिना विहर्तुम्।।
12-178-48 पण्डितकः कुत्सितः पण्डितः हेतुमदेव वक्ता न श्रुतिमत्। आक्रोष्टापरुषवाक्।।
12-178-49 सर्वशङ्की स्वर्गादृष्टादिसद्भावेऽपि शङ्कावान्।।
12-178-54 हरिवाहनमिन्द्रम्।।

महाभारतम्/शांतिपर्व